Επιχιασμός χρωμοσωμάτων

Κατά τη σύναψη των ομόλογων χρωμοσωμάτων συμβαίνει ένα ενδιαφέρον φαινόμενο. Κάποιο τμήμα αδελφής χρωματίδας από ένα ομόλογο χρωμόσωμα μπορεί να "μπλεχτεί" με το αντίστοιχο τμήμα χρωματίδας του άλλου ομόλογου χρωμοσώματος. Το "μπλέξιμο" αυτό ονομάζεται χίασμα και είναι ορατό στο μικροσκόπιο. Τα δύο τμήματα μπορεί να κοπούν και να επανασυγκολληθούν ανάποδα. Έτσι, τα δύο χρωμοσώματα έχουν ανταλλάξει ομόλογα χρωμοσωμικά τμήματα.

Η διαδικασία αυτή μπορεί να συμβεί σε αρκετά τμήματα και έχει ως αποτέλεσμα αρκετά γονίδια να ανταλλαγούν και να βρεθούν στο άλλο ομόλογο χρωμόσωμα. Το φαινόμενο αυτό ονομάζεται επιχιασμός (δημιουργία χιασμάτων). Με τον επιχιασμό τα γονίδια του κάθε χρωμοσώματος ανασυνδυάζονται και δημιουργούνται χρωμοσώματα με "νέα" σύνθεση, που περιέχουν συνδυασμό των γονιδίων των αρχικών ομολόγων.

Αυτός ο ανασυνδυασμός γονιδίων εξασφαλίζει τη γενετική ποικιλότητα των οργανισμών, εφόσον το νέο άτομο δεν θα έχει πανομοιότυπη σειρά γονιδίων με τον γονέα του.